ຈີນຕິດຕັ້ງ ລະບົບສູກສອນໄຟ ໃສ່ເກາະ Woody ໃນທະເລ ຈີນໃຕ້
ລັດຖະມົນຕີການຕ່າງປະເທດ Wang Yi ກ່າວໃນວັນພຸດມື້ນີ້ວ່າ ລາຍງານກ່ຽວກັບ ການຕິດຕັ້ງລູກສອນໄຟ ຢູ່ເກາະ Woody ແມ່ນການເສກສັນປັ້ນແຕ່ງ ຂອງສື່ມວນຊົນຕາເວັນຕົກ.
ຈີນ ໄດ້ສົ່ງລະບົບລູກສອນໄຟທີ່ຍິງຈາກພື້ນດິນສູ່ອາກາດ ທີ່ມີ ຄວາມກ້າວໜ້າສູງໄປຍັງເກາະ ທີ່ມີການຂັດແຍ້ງກັນ ເຊິ່ງເຂົາ ເຈົ້າໄດ້ອ້າງເອົາກຳມະສິດ ໃນທະເລຈີນໃຕ້ນັ້ນ ອັນເປັນການ ເຄື່ອນໄຫວທີ່ເບິ່ງຄືວ່າ ຈະເພີ່ມຄວາມເຄັ່ງຕຶງຂຶ້ນລະຫວ່າງຈີນ ແລະບັນດາປະເທດທີ່ຢູ່ໃກ້ຄຽງກັບພວກເຂົາເຈົ້າ ກະຊວງປ້ອງການປະເທດຂອງໄຕ້ຫວັນໄດ້ກ່າວໃນວັນພຸດມື້ນີ້ ວ່າ ໄດ້ມີການຕິດຕັ້ງລະບົບລູກສອນໄຟທີ່ເກາະ Woody ເຊິ່ງ ເປັນສ່ວນນຶ່ງຂອງໝູ່ເກາະ Paracel ໃນທະເລຈີນໃຕ້ ຮູບພາບ ທີ່ຖ່າຍໂດຍ ບໍລິສັດດາວທຽມພົນລະເຮືອນ ໄດ້ມີການເປີດເຜີຍ ເປັນຄັ້ງທຳອິດ ໂດຍໂທລະພາບ Fox News ທີ່ມີຫ້ອງການຕັ້ງ ຢູ່ໃນສະຫະລັດ ສະແດງໃຫ້ເຫັນລະບົບຍິງລູກສອນໄຟແຕ່ພື້ນດິນຫາອາກາດ 2 ອັນ ທີ່ມີ ທັງໝົດ 8 ລູກ ພ້ອມກັບລະບົບເຣດ້າ ຖືກສົ່ງໄປທີ່ຊາຍຫາດຂອງເກາະດັ່ງກ່າວໃນວັນອາ ທິດ ທີ່ຜ່ານມາ ລັດຖະມົນຕີການຕ່າງປະເທດຈີນ ທ່ານ Wang Yi ໄດ້ກ່າວ ຢູ່ທີ່ນະຄອນຫຼວງປັກກິ່ງວ່າ ລາຍງານຂ່າວກ່ຽວກັບການສົ່ງລູກສອນໄຟດັ່ງກ່າວນີ້ ແມ່ນການເສກສັນປັ້ນແຕ່ງໂດຍສື່ ມວນຊົນຕາເວັນຕົກ ແລະບໍ່ໄດ້ໃຫ້ເຫດຜົນ ທີ່ສະທ້ອນເຖິງຄວາມເປັນຈິງຂອງກິດຈະກຳ ຂອງຈີນ ໃນທະເລຈີນໃຕ້ເລີຍ ທ່ານ Wang Yi ໄດ້ກ່າວວ່າ “ຂ້າພະເຈົ້າຫວັງວ່າ ສື່ມວນຊົນໃນທຸກໆແຫ່ງ ລວມທັງພວກ ທີ່ຢູ່ໃນບັນດາປະເທດຕາເວັນຕົກ ແລະ ອອສເຕຣເລຍ ຈະຫັນຈຸດສົນໃຈ ຂອງພວກທ່ານ ໄປທີ່ເຮືອນໄຟຍາມຝັ່ງ ທີ່ພວກເຮົາໄດ້ສ້າງໃສ່ໃນເກາະບາງແຫ່ງທີ່ພວກເຮົາກຳລັງໃຊ້ໃນ ທະເລຈີນໃຕ້ ເຊິ່ງຕອນນີ້ ມັນໄດ້ຖືກນຳໃຊ້ແລ້ວ ແລະມັນກໍມີປະໂຫຍດຫຼາຍ ໃນການຮັບ ປະກັນເຖິງຄວາມປອດໄພຂອງພວກເຮືອທີ່ເດີນທາງຜ່ານເຂດນ່ານນ້ຳດັ່ງກ່າວນັ້ນ ແລະ ທ່ານກໍຍັງສາມາດເອົາໃຈໃສ່ເພີ່ມເຕີມ ຕໍ່ສະຖານທີ່ພະຍາກອນສະພາບອາກາດແລະສະ ຖານທີ່ຕ່າງໆ ທີ່ພວກເຮົາກຳລັງວາງແຜນທີ່ຈະສ້າງ ເພື່ອສະໜອງບ່ອນຫຼົບລີ້ສຳລັບການ ໃຫ້ການຊ່ວຍເຫຼືອ ແລະກູ້ໄພ ແລະການຮັບມືກັບເຫດສຸກເສີນໃຫ້ກັບພວກເຮືອຫາປາໃນ ນ່ານນ້ຳດັ່ງກ່າວນັ້ນ ເພາະວ່າຂ້າພະເຈົ້າຄິດວ່າ ທັງໝົດນັ້ນແມ່ນການປະຕິບັດການຂອງ ຈີນໃນຖານະເປັນປະເທດທີ່ໃຫຍ່ທີ່ສຸດໃນທະເລຈີນໃຕ້ພວກເຮົາໄດ້ດຳເນີນການເພື່ອສະ ໜອງຜົນປະໂຫຍດໃຫ້ກັບສະທາລະນະ ແລະການບໍລິການຕໍ່ປະຊາຄົມສາກົນ ແລະຫຼິ້ນ ບົດບາດໃນແງ່ບວກຂອງຕົນຢູ່ທີ່ນັ້ນ ” ພົນເຮືອເອກ Harry Harris ຂອງສະຫະລັດ ເຊິ່ງເປັນຜູ້ບັນຊາການກຳລັງສະຫະລັດໃນເຂດມະຫາສະໝຸດປາຊີຟິກ ໄດ້ກ່າວຕໍ່ບັນດານັກຂ່າວຢູ່ທີ່ນະຄອນຫຼວງໂຕກຽວວ່າ ການ ສົ່ງລູກສອນໄຟໄປຍັງເກາະດັ່ງກ່າວ ແມ່ນສະແດງໃຫ້ເຫັນເຖິງການເຮັດໃຫ້ທະເລຈີນໃຕ້ ກາຍເປັນເຂດທີ່ມີການແຂ່ງຂັນທາງທະຫານໃນວິທີທີ່ປະທານປະເທດຈີນທ່ານ ສີ ຈິ້ນຜິງ ໄດ້ໃຫ້ສັນຍາໄວ້ວ່າ ຈະບໍ່ມີວັນເກີດຂຶ້ນນັ້ນ